OpenLLM-France/wikimedia huggingface dataset:
# Serra do Mar

Serra do Mar (portugesez ˈsɛʁɐ du ˈmaɾ ahoskatua) 1.500 kilometroko luzera duen Brasilgo mendikatea, herrialdearen hego-ekialdean dagoena. Tontorrik altuena 2310 metroko Maior de Friburgo haitza da. Bere geologiagatik, eta fauna eta flora anitzagatik, 1985ko ekainaren 6an, lurraldearen zati bat Sao Paolo Estatuko patrimonio historikloa izendatu zen. Gainera, Brasilgo PatrimonioNazionala ere bada. 1999an, UNESCOk Gizateriaren Ondare izendatu zuen.

## Geologia

Granito eta Gneis harrokez osatzen da. Rio de Janeiro-ko estatuan, mendikate honen zatiari Serra dos Orgaos izena ematen zaio. Bertan, mendikate osoaren mendi altuenak daude; Pico da Caledonia (2257m), Pedra do Sino de Teresopolis (2255m),

## Erreferentziak

* ↑ Euskaltzaindia. (2012-05-25). 170. araua: Amerikako toponimia. .

## Kanpo estekak

* Datuak: Q559784
* Multimedia: Serra do Mar / Q559784
# Sorbaldako giltzadura

Sorbaldako giltzadura edo giltzadura glenohumerala enartrosien motako giltzadura da, besahezurraren burua sorbalda-hezurreko barrunbe glenoideoarekin lotzen duena. Hainbat artikulazio-gainazal ditu, hala nola lepauztaia, humeroa eta poltsa sinobala, eta horiek artikulazioa gorputzean funtzio normala egiteaz arduratzen dira.

## Erreferentziak

* ↑ Euskalterm: [Traumatologia Hiztegia] [2017]

## Kanpo estekak

* Datuak: Q1758798
* Multimedia: Glenohumeral joint / Q1758798
# Sorbalda

Sorbalda, besaburua, besagaina, soingaina edo soinburua goiko gorputz-adarren zatia eta giltzadura da, besoa eta toraxa lotzen dituena.

## Giharrak

Deltoidea eta trapezioa muskulu nagusiak izan arren, beste asko ere sorbalda aldean lotzen dira.

## Hezurrak

Eskapulak, lepauztaiak eta humeroaren goiko muturrak besaburua osatzen dute.

## Ikus, gainera

* Aldaka

## Kanpo estekak

* Datuak: Q16363
* Multimedia: Shoulders / Q16363
# Sorbas

Sorbas Almeriako udalerria da. 2006an 2.836 biztanle zituen.

## Demografia

Eboluzio demografikoa :
| Urtea | 1996 | 1998 | 1999 | 2000 | 2001 | 2002 | 2003 | 2004 | 2005 | 2006 |
| Biztanleak | 2.834 | 2.748 | 2.735 | 2.693 | 2.651 | 2.732 | 2.749 | 2.707 | 2.840 | 2.836 |

## Ikus, gainera

* Almeriako udalerrien zerrenda

## Kanpo estekak

* (Gaztelaniaz) Sorbas - Sorbasko Udalaren webgune ofiziala
* (Gaztelaniaz) Sorbas - Andaluziako Juntaren informazioa
* (Gaztelaniaz) Sorbas - Almeriako Probintzia Aldundiaren webgunea
* Datuak: Q842658
* Multimedia: Sorbas / Q842658
# Sorbalda surfing

Segurtasun informatikoan, sorbalda surfing-a gizarte-ingeniaritza mota bat da, informazioa lortzeko erabiltzen den teknika, esaterako identifikazio zenbakiak (pin), pasahitzak eta bestelako isilpeko datuak lortzea bai biktimaren sorbalda gainetik begiratuz berau gailu bateko teklatu batean aritzen denean, bai informazio sentibera entzunez hitz egiten ari denean.

## Erreferentziak

* ↑ Nguyen, Nam H. (2018). Essential Cyber Security Handbook In Basque. .
* ↑ (Ingelesez) «Shoulder Surfing | Meaning of Shoulder Surfing by Lexico» Lexico Dictionaries | English (Noiz kontsultatua: 2020-04-05).
* ↑ (Ingelesez) «What Is Shoulder Surfing?» www.experian.com 2018-04-30 (Noiz kontsultatua: 2020-04-05).

## Ikus, gainera

* Ingeniaritza soziala
* Phishing

## Kanpo estekak

* Datuak: Q1108340
# Srulik

Srulik (hebreeraz: שרוליק‎, ˈsʁulik) Israelgo pertsonifikazio nazionala da. Pertsonaia hau Kariel Gardosh (Dosh) komikigileak sortu zuen 1956an. Urte askotan Maariv egunkarian agertzen zen.
Hebreeraz, Srulik Yisrael izenaren hipokoristikoa da.
Srulik, oro har, tembel kapelaz, sandaliaz eta kaki koloreko galtza motzez jantzita dagoen mutil gazte bat bezala irudikatzen da.
Yosef Lapiden ustez, Srulik Israelgo ikurra da, Marianne Frantziako ikurra den bezala, John Bull Britainia Handiko ikurra eta Osaba Sam Ameriketako Estatu Batuetako ikurra.
Batzuetan Handalarekin alderatzen zaio, geroago agertu zen Palestinako pertsonifikazio nazionala dena, eta Handalarekin batera agertu da hainbat horma-iruditan.

## Erreferentziak

* ↑ (Ingelesez) Helman, Anat. (2011). A Coat of Many Colors: Dress Culture in the Young State of Israel. Academic Studies Press, 21 or. ISBN 978-1-64469-326-1. (Noiz kontsultatua: 2024-01-12).
* 1 2 (Ingelesez) Greenberg, Joel. «Kariel Gardosh, 79, Who Created Israeli Icon» The New York Times 2000-03-03 (Noiz kontsultatua: 2024-01-12).
* 1 2 (Ingelesez) Matlow, David. «Treasure Trove: David Matlow looks at ‘Srulik’, a little boy from Israel’s early days» The Canadian Jewish News 2023-03-05 (Noiz kontsultatua: 2024-01-12).
* ↑ (Ingelesez) Gil Stern Stern Zohar. «Guest Columnist: Srulik, meet Handala» The Jerusalem Post 2011-01-07 (Noiz kontsultatua: 2024-01-12).

## Kanpo estekak

* Datuak: Q2071139
* Multimedia: Srulik / Q2071139
# Sruti

Sruti izenarekin hinduismoak jainkoek gizakiei ezagutarazitako testuak ezagutzen dira. Hinduismoak bi motatako testuak ditu:
* sruti edo agerpenez ezagitarazaiak
* smriti, tradizioz jasotakoak
Beraz, srutikoak ez dira gizakiek sortutako testuak, jainkoarenak baizik. Rishis izeneko jakintsuek bitartekariak dira Jainkoen mezuak jasotzerakoan. Testu hauek unibertsalak dira eta ezin dira aldatu edo interpretatu. Hitzez hitz jarraitu behar dira.

## Shruti testuen zerrenda

* Lau Vedak:
** Rig-veda, sanskritoz idatzita zaharrena da, ziur asko Kristo aurreko 700 urtekoak.
** Iáyur-veda, sakrifizioen liburua.
** Sama-veda, ereserkien liburua.
** Átharva-veda, erritu izaerako ekintzen liburua.
Halaber Veda bakoitzak lau atal ditu:
** Samjitá (ereserkiak)
** Bráhmanas (errituak)
** Araniaka (interpretazioak) eta
** Vedānta (Upanishadak, beranduago idatzitakoak).

## Kanpo estekak

* (Ingelesez) Hindubooks.org Hinduismoaren liburuak.
* (Ingelesez) [http://www.sacred-texts.com/hin/index.htm Sacred-Texts.com Testu sakratuak.
* Datuak: Q47148
# Srđan Pecelj

Srđan Pecelj (1975eko martxoaren 12a - ) Bosnia-Herzegovinako futbolari ohia da.
Hainbat futbol taldetan jokatu du, esaterako Belgradeko Izar Gorria, NK Inter Zaprešić eta VfB Admira Wacker Mödling.

## Kanpo estekak

* (Japonieraz) J.League Data Site
* Datuak: Q1825548
# Srđan Baljak

Srđan Baljak (1978ko azaroaren 25a - ) Serbiako futbolari ohia da.
Hainbat futbol taldetan jokatu du, esaterako Consadole Sapporo eta 1. FSV Mainz 05.

## Kanpo estekak

* (Japonieraz) J.League Data Site
* Datuak: Q722576
* Multimedia: Srđan Baljak / Q722576
# Sssssss

Sssssss, Erresuma Batua eta Japonian Ssssnake, 1973ko Bernard L. Kowalski estatubatuarrak zuzendutako beldurrezko film bat da. Strother Martin, Dirk Benedict, Heather Menzies, Richard B. Shull, Tim O'Connor, Jack Ging, Kathleen King eta Reb Brown aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
David Blake (Dirk Benedict) unibertsitate ikaslea lan bila dabil, hortaz, Carl Stoner (Strother Martin) herpeologoak bere laborategiko esperimentu eta ikerkuntzetarako laguntzaile bezala kontratatuko du. Gainera, David Stoner doktorearen alaba den Kristinaz (Heather Menzies) maiteminduko da. Baina ikasle gazteak ez dakiena Stoner doktorea edozein gizaki suge bilakatu dezakeen edari bat topatu eta laguntzaile gaztearekin probatzeko asmoa duela da.

## Aktoreak

* Strother Martin: Carl Stoner doktorea
* Dirk Benedict: David Blake
* Heather Menzies: Kristina Stoner
* Richard B. Shull: Ken Daniels doktorea
* Tim O'Connor: Kogen
* Jack Ging: Dale Hardison sheriffa
* Kathleen King: Kitty Stewart
* Reb Brown: Steve Randall
* Ted Grossman: Morgan Bock udaltzaina
* Charles Seel: Agurea
* Ray Ballard: Turista sarkastikoa
* Noble Craig: Tim McGraw, Suge Gizona

## Kanpo estekak

* IMDBko fitxa irakurgai (Ingelesez)
* Datuak: Q1812726
# St. Agatha

St. Agatha Darren Lynn Bousmanek zuzendutako beldurrezko filma estatubatuarra da, 2018an estreinatua, eta Hego Euskal Herrian El convento izenburu bikoiztuarekin banatua.
Santi Leone blogari kritikariak Nunsplotaiton azpi-generoan kokatu du filma.

## Argumentua

* Oharra: Atal honek istorio osoa edo amaiera argitzen du.
Istorioa 1950eko hamarkadan gertatzen da, haurdun dauden eta baliabiderik ez duten neskak jastozen dituen moja etxe batean. Hasmentan moja nagusiak azalduko duen bezala, etxeak elizaren babesa galdu du, eta orain diru-emaile pribatuei esker bizi da. Sosaren truke, mojek “zaintzen” dituzten emazteki gazteen haurrak eskatzen dituzte, eta mojek pozik eman, familia dirudun horiek haurrei bizimodu hobea emanen dieten aitzakian. Sistemak funtziona dezan, beldurrezko erregimen zorrotza ezarria dago etxean.

## Erreferentziak

* 1 2 «St. Agatha» Odolaren mintzoa 2019-08-22 (Noiz kontsultatua: 2021-09-17).

## Kanpo estekak

* Datuak: Q65126013
# Sruthy Sithara

Sruthy Sithara — malabareraz: ശ്രുതി സിത്താര — (Vaikom, Kerala, India, 1996ko maiatzaren 6a) indiar emakumezko modelo transgeneroa da. Gaztetan genero disforia izan zuen, baina unibertsitateko ikasketak amaitu arte ez zuen bere burua transgenerotzat aurkeztu. Sitharak Keralako Gobernuko Gizarte Justizia Sailean egiten zuen lan eta gobernuan lan egiten zuten lau langile transgeneroetako bat zen.
2018an hasi zen modelo lanetan. 2021ean emakume transgeneroentzako Miss Trans Global nazioarteko edertasun lehiaketa irabazi zuen Indiako ordezkari gisa. Garaipen horri esker nazioarteko edertasun lehiaketa bat irabazi zuen lehenengo indiar emakume transgeneroa izan zen.

## Erreferentziak

* ↑ (Ingelesez) «Who is Sruthy Sithara, first Indian to win Miss Trans Global 2021?» The Indian Express 2021-12-05 (Noiz kontsultatua: 2022-08-21).

## Kanpo estekak

* Datuak: Q113484623
# Srđa Knežević

Srđa Knežević (serbieraz: Срђа Кнежевић; Belgrad, 1985eko apirilaren 15a - ) Serbiako futbolaria da.
Hainbat futbol taldetan jokatu du, esaterako FK Partizan.

## Kanpo estekak

* (Japonieraz) J.League Data Site
* Datuak: Q2411089
* Multimedia: Srđa Knežević / Q2411089
# Spinone al Lago

Spinone al Lago Italiako udalerri bat da. Bergamoko probintzian kokatuta dago, Lombardia eskualdean. 981 biztanle ditu, 1,97 kilometro koadroko azaleran banatuta.

## Mugakideak

Spinone al Lagok honako udalerri hauekin egiten du muga:
Bianzano Gaverina Terme Ranzanico Casazza Monasterolo del Castello

## Kanpo estekak

* Datuak: Q101623
* Multimedia: Spinone al Lago / Q101623
# Silmariën

Silmariën, Tolkienen legendarium ospetsuko pertsonaia bat da. Dunadan bat da, Tar-Elendilen alaba nagusia, Numenorreko laugarren erregearena. Berari buruz ez da askorik ezagutzen, hala ere, erregearen alaba nagusia zen arren, erregeak ez zion Numenorreko zetrua eman, neska izateagatik, eta, garai horretan, erresumako legeek, lehentasuna ematen zieten gizonezkoei (Tar-Aldarionek aldatu zituen arte, seigarren erregeak, honek alaba bakarra izan zuelako), eta, beraz, zetrua eta erresuma, Silmarienen neba txikia zen Tar-Meneldurri eman zitzaizkion.
Hala ere, konpentsazio bezala, bere aitak, Anduniëko Andere titulu berria eman zion, eta, bere ondoren, bere semea, Valandil, izango zen Anduniëko Jauna, jada, Anduniëko lehen jaun bezala onartua.
Anduniëko Jaun guztiak, Armandil arte, Silmariënen ondorengoak izan ziren, eta, bere bidez, Elrosen leinua. Tar-Minyatur mantendu ahal izan zen Numenorren erorketaren ondoren, Elendilek, Armandilen semea zenak, hondoratzetik ihes egitea lortu baitzuen, eta, bere seme Isildur eta Anarionekin, erbesteko numenortar erresumak ezarri zituzten iparraldean (Arnor) eta hegoaldean, (Gondor).
# Silo

    Artikulu hau eraikinari buruzkoa da; beste esanahietarako, ikus «Silo (argipena)».
Siloa belar ebakia, garaua, garia eta bestelako ale, hazi eta bazkak lehor gordetzeko egitura da. Eraikin bertikal eta zilindrikoa izan ohi da. Halaber, lurpeko tokia izan daiteke, eta, horrexegatik, hedaduraz, lurpeko ezein toki sakon eta ilunari silo ere esaten zaio. Nekazaritzan erabili izan dira gehien bat, baina gaur egun misilak gordetzeko ere erabiltzen dira.

## Nekazaritzan erabilitako silo motak

Biltzen duten produktuaren arabera silo ezberdinak ditugu:
* Garau siloak
* Dorre-siloak
* Bunker-siloak
* Poltsa-siloak
* Misil-siloak
* Materia berde siloak
* Arto-siloak
* Alpapa edo belar siloak
* Beste silo mota batzuk:
* Villacañas herriko siloak (lurrazpiko etxebizitzak)

## Dorre-siloak

4-30 metro bitarteko diametroko eta 10-84 metro altuerako zutikako egitura zilindrikoak.

## Bunker-siloak

Traktoreek eta beste zama makina batzuek betetzen duten hormigoizko aska-silo borobila.

## Poltsa-siloak

2 - 2½ m. diametroko tamainako plastikozko poltsak. Bildu nahi den produktu kantitatearen arabera luzeagoak izango dira. Horretarako sortutako makina batez trinkotzen da eta bi muturrak ixten dira.

## Misil-siloak

Misilak gordetzeko lurrazpiko siloak. Eraso nuklear bat jasan ahal izateko blindatzen dira.

## Ikus, gainera

* Siloratze
* Villacañas herriko silo etxebizitzak
* Garai (eraikuntza)

## Kanpo estekak

* "Siloak, zuloak" euskonews web gunean
* Datuak: Q213643
* Multimedia: Silos / Q213643
# Silma Lopez

Silma López (Madril, 1991ko uztailaren 3a) madrildar zinemako eta telebistako aktorea da. Ezaguna da Lola interpretatu zuelako Netflixen Valeria seriean, Elisabet Benavent idazlearen izen bereko eleberri sagaren egokitzapenean.

## Biografia

Aktore gisa lehen papera Disney Channel-en egin zuen 2008an, eta Susi interpretatu zuen Cosas de la vida filmean. Urte horretan bertan, Rodrigo Sorogoyen eta Peris Romanoren 8 citas filmean parte hartu zuen. Hurrengo urteetan beste film batzuetan parte hartu zuen, hala nola, El último fin de semana, Cuento de verano eta ¿Qué te juegas?
2019. urtearen erdialdean, Valeria izeneko Netflixeko telesaileko protagonistetako bat zela jakinarazi zen, eta Lolaren papera egin zuen.

## Filmografia
### Zinema

| Urtea | Titulua | Rola | Zuzendaria |
| 2008 | 8 citas | Claudia | Rodrigo Sorogoyen eta Peris Romano |
| 2011 | El último fin de semana | Leo | Norberto Ramos del Val |
| 2012 | Buenas noches, dijo la Señorita Pájaro | Zerbitzaria | César del Álamo |
| 2013 | Lejos del mundo | Maite Salgado | Gerardo Herrero |
| 2015 | Cuento de verano | Lea | Carlos Dorrego |
| 2019 | ¿Qué te juegas? | Tenientea | Ines de Leon |

### Telebista

| Urtea | Titulua | Rola | Kanala | Oharrak |
| 2008-2010 | Cosas de la vida | Susi | Disney Channel | Elenko nagusia; 40 atal |
| 2016 | Pribate Sales | Michelle / Jessie | Prime Video | Bigarren mailako elenkoa; 2 atal |
| 2016 | Centro médico | Gaixoa | La 1 | atal 1 |
| 2020 | #Luimelia | Carla | Atresplayer Premium | atal 1 |
| 2020 - ... | Valeria | Lola | Netflix-a | Elenko nagusia; 16 atal |

## Erreferentziak

* ↑ Silma López: "Como actriz lo mejor es estar viva y tener ganas de vivir, me nutro de experiencias". Harpers Bazar 20 de febrero de 2021.
* ↑ «Filmografía de la actriz Silma López» Filmaffinity.
* ↑ «'Valeria': Netflix anuncia el reparto de su nueva serie» Diez Minutos.
* ↑ «'Valeria', la serie de Netflix basada en la saga de Elísabet Benavent, se estrena el 8 de mayo» FormulaTV.

## Kanpo estekak

* Datuak: Q89885068
# Silmarillion

Silmarillion (jatorrizkoan The Silmarillion) ingelesezko eleberria da, J. R. R. Tolkienen lanen bilduma bere semea den Christopher Tolkienek 1977an argitaratua.

## Argumentua

* Oharra: Atal honek istorio osoa edo amaiera argitzen du.
Silmarillion liburuaren zati handi bat silmarilei buruzkoa da. Hauek Fëanorek Amanen sortutako bitxiak dira eta, bere inguruan, Eguzkiaren Lehen Aroan, Erdialdeko Lurraldeko historia, batez ere Beleriandekoa, sortzen da. Silmarillion liburua Hobbita eta Eraztunen Jauna eleberrien esparru historikoa ere bada.

## Zatiak

Silmarillionek bost zati ditu:
* Ainulindalë. "Ainurren kantua" esan nahi du izenak berak, eta unibertsoaren eta Arda munduaren sorreraz hitz egiten du.
* Valaquenta. Ardara etorri ziren Ainur guztien arteko 15 boteretsuenen, Valarren, deskribapen modukoa da. Valaquentak "Valarren istorioa" esan nahi du.
* Quenta Silmarillion. Zati hau da liburuaren mamia (esanahia, "silmarillien istorioa"), Ardaren historia ia historia guztia kontatzen baitu:
** Ainurren iritsiera eta Melkorrekiko gerrak
** Elfoen jaiotza eta hauen Valinorrerako Martxa Handia
** Elfoen Valinorreko bizitza eta Fëanorren silmarillien sorrera
** Eguzkiaren Lehen Aroa: Noldorren itzulera Erdialdeko Lurraldera Morgothen atzetik silmarilliak berreskuratzeko, gizakien jaiotza, Beleriandeko Gerrak eta Morgoth garaitzea. Aro honi buruzkoa da, hain zuzen ere, Silmarillion liburuaren erdia baino gehiago.
* Akallabêth. Númenorko hizkuntzan "erorketa" esan nahi du, quenyaz Atalantë. Eguzkiaren Bigarren Aroa deskribatzen da, Númenorren sorrerarekin hasi eta honen suntsipenarekin amaitzen dena.
* Botere eraztunak eta Hirugarren Aroa. Eraztunaren Gerra azaltzen da, elfoak eta Arnor eta Gondorko gizakiak alde batetik eta Sauron bestetik.

## Kanpo estekak

* Datuak: Q79762
* Multimedia: The Silmarillion / Q79762
# Sillénita

Sillénita oxido motako minerala da.

## Ezaugarriak

Sillénita oxido mineralaren formula kimikoa hau da: ${\ce {Bi12SiO20}}$. Sistema monoklinikoaren arabera sortzen ditu kristalak.

## Erreferentziak

* 1 2 (Ingelesez) «Sillénite: Mineral information, data and localities.» www.mindat.org (Noiz kontsultatua: 12-05-2019).
# Silo (Kanaan)

    Artikulu hau Kanaango antzinako hiriari buruzkoa da; beste esanahietarako, ikus «Silo (argipena)».
Silo (hebreeraz: שילה‎, šīloh; latinez: Silo) Kanaango hiria izan zen. Biblian agertzen da tenplua Jerusalemen ezarri baino lehen Israelgo Erresumako hiriburua izanik. Antzinako Samarian eta egungo Zisjordanian zegoen.

## Erreferentziak

* ↑ Euskaltzaindia. (2006-1-27). Antzinateko hirien euskarazko izenak. .

## Kanpo estekak

* Datuak: Q985542
* Multimedia: Tel Shilo / Q985542
# Silo (Oklahoma)

Silo Oklahomako herri bat da. Bryan konderrian kokatua dago. 2010ean 331 biztanle zituen, 1,29 kilometro koadrotan banatuta.

## Ikus, gainera

* Bryan konderria

## Kanpo estekak

* Datuak: Q2718830
# Silo (argipena)

Silo izan daiteke:
* Silo, Bibliako hiria;
* Silo, belar ebakia, garaua, garia eta bestelako ale, hazi eta bazkak lehor gordetzeko egitura;
* Silo, Asturiasko erregea (774-783);
* Silo, estatubatuar telesail distopikoa.
# Strängnäs udalerria

Strängnäs Suediako udalerria da. Södermanlandeko konderrian kokatua dago. 975,09 km² ditu eta 34.144 biztanle ditu, hauetatik 12.856 Strängnäs herriburuan.

## Mugakideak

Honako udalerri hauekin egiten du muga:
Eskilstuna udalerria Flen udalerria Gnesta udalerria Nykvarn udalerria Södertälje Ekerö udalerria Enköping udalerria Västerås udalerria

## Ondasun nabarmenak

* Strängnäs.
* Strängnäsko katedrala.
* Gripsholm gaztelua (Koroaren jauregia).
* Mälaren aintzira.

## Erreferentziak

* ↑ (Suedieraz) Statistiska centralbyrån, Kommunarealer den 1 januari 2014. Statistics Sweden.
* ↑ (Suedieraz) Folkmängd i riket, län och kommuner 31 mars 2016. Statistics Sweden.

## Kanpo estekak

* Datuak: Q501532
* Multimedia: Strängnäs Municipality / Q501532
# Strömsborg

Strömsborg Suediako Stockholm hiriburuaren erdigunean dagoen uhartea da, Stadsholmen, Riddarholmen eta Helgeandsholmen uharteekin batera Gamla Stan alde zaharra osatzen duena.

## Historia

1733ko mapa batean azaltzen da lehen aldiz Stenskär izenarekin, "harrizko uharria", baina ziurrenik izen ofizialik gabekoa izango zen 1740 urtean Berge Olofson Ström merkatariak uhartea erosi eta jauregia eraiki zuen arte. Strömsborg izenak "Strömen gaztelua" esan nahi du.
XIX mendearen bukaeran gaur egun duen itxura zirkularra eman zitzaion eta 1895ean aurreko jauregia bota eta bi urtetan berria altxatu zuten.

## Kanpo estekak

* Datuak: Q924856
* Multimedia: Strömsborg / Q924856
# Strömstad

Strömstad Suediako hego-mendebaldeko hiria da, Västra Götaland konderrian kokaturik dagoena, kostaldean. Aldi berean, Bohuslän probintzian dago. 2016ko erroldaren arabera Strömstad udalerriak 12.917 biztanle ditu, hauetatik 6.288 herrigunean bertan.

## Geografia

Iparraldean eta Ekialdean, Ostfold konderri norvegiarreko herriarekin muga egiten du. Hegoaldean, Tanumekin, eta, mendebaldean, Skagerrak itsasoarekin. Tanum eta Dals-Ed herriekin batera, Västrä Götaland probintziak norvegiakin duen muga osatzen du.
Konderriko hiriburura, Göteborgera dagoen distantzia, 170 kilometrokoa da. Norvegiako hiriburura, Oslora dagoena, berriz, 154 kilometrokoa.

## Historia

Bohuslän probintzia Norvegiaren barnean egon zen harik eta Roskildeko Itunak 1658an Suediaren esku utzi zuen arte. Ordurako bazen Strömmen izeneko arrantzale herri bat eta Karlos IX.ak hiri agiria eman zion.
Nabiera merkantearen egoitza izendatu zuten eta hortik datorkio armarria. Puntu estrategikoa izanik sarritan konkistatu eta galdu zuten daniarrek eta norvegiarrek. XVIII mendean 300 biztanleko hiri txikia zen ordea baina arrantzaren loraldia etorri zen eta 1805erako 1.100 biztanle zituen. Hondartza eta bainuetxeak erakarrita bisitari ugari jaso zituen eta 1917rako populazioa ia hirukoiztu egin zuen, 2.949 izateraino.
Gaur egun norvegiarrak etortzen dira alkoholdu edariak erostera, beren herrialdean garestiagoa baita.

## Ondasun nabarmenak

* Kosterhavet Parke Nazionala: Strömstaden parean Koster uhartedia dago eta bertako itsasaldea Parke Nazional izendatu zuten 2009an.

## Iruditegia

* Strömstadeko eliza.
* Tren geltokia.
* Udaletxea.
* Kaialdea.
* Kosterhavet Parke Nazionala.

## Kanpo estekak

* (Suedieraz) Strömstadeko webgune turistikoa
* Datuak: Q748559
* Multimedia: Strömstad / Q748559
# Strömstad udalerria

Strömstad udalerria Suediako udalerria da. Västra Götalandeko konderrian kokatua dago. 951,84 km² ditu eta 12.917 biztanle ditu, hauetatik 6.288 Strömstad herrigunean bertan.

## Mugakideak

Honako udalerri hauekin egiten du muga:
Halden Tanum udalerria Hvaler

## Ondasun nabarmenak

* Kosterhavet Parke Nazionala

## Erreferentziak

* ↑ (Suedieraz) Statistiska centralbyrån, Kommunarealer den 1 januari 2014. Statistics Sweden.
* ↑ (Suedieraz) Folkmängd i riket, län och kommuner 31 mars 2016. Statistics Sweden.

## Kanpo estekak

* Datuak: Q501424
* Multimedia: Strömstad Municipality / Q501424
# Strâmtura

Strâmtura Errumaniako udalerri bat da, Maramureș konderrian. 3.254 biztanle ditu, 91,57 kilometro koadroko azaleran banatuta.

## Herriak

Udalerrian honako herriak daude:
Strâmtura $^{(en)}$ Glod $^{(en)}$ Slătioara $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q5064327
# Strängnäs

Strängnäs (suedieraz nyːˈɛskɪlsˈtʉːna ahoskatua) Suediako ekialdeko hiria historikoa da, Södermanlandeko konderrian dagoena. 2010ko erroldaren arabera 12.856 biztanle ditu.

## Etimologia

Strängnäs izenak "erreka estuaren istmoa" esan nahi du.

## Geografia

Mälaren aintziraren ertzean kokaturik dago, Stockholmgo konderriarekiko mugan. Lurralde muinotsua da, bi aipagarrienak errotaren muinoa eta katedralaren muinoa dira.

## Historia

XI mendean San Eskil monje ingelesa Suediara joan zen misiolari eta Mälaren aintziraren hegoaldeko ertzean Tuna izeneko monasterioa sortu zuen, Strängnäsetik 30 kilometrotara (gaur egungo Eskilstuna). Strängnästarrak kristautzen ari zela vikingoek hil egin zuten eta Tunako monasterioan izan zen hobiratua.
1120 urtean Strängnäseko diozesia eratu zen eta ondoren 1250an monasterio bat eta 1291ean katedrala altzatu zituzten eta hauen inguruan herria eratuz joan zen. 1336an Magnus IV.a Suediakoak hiri estatusa eman zion eta urteroko merkatua egiteko baimena lortyu zuenean Södermanland probintziako hiri garrantzitsua bihurtu zen. 1498an kartusiarren komentu bat eraiki zen inguruan. Erlijio Erreforman zeresan handia izan zuten bertako Laurentius Andreae eta Olaus Petri elizgizonek eta 1523an Gustavo I.a Vasa erregeak bertan koroatu zezaten erabaki zuen. Kartusiarren komentua behera bota eta Gripsholm gaztelua eraiki zuen Suediako koroaren gaztelu bihurtuz.
Aro modernoan ordea Strängnäsen garapena moteldu egin zen, Industria Iraultzak ez baitzuen indarik izan bertan. 1871ean gainera sute handi batek hiriaren zati handi bat suntsitu eta berreraiki egin behar izan zen.

## Ondasun nabarmenak

* Alde zaharra.
* Strängnäsko katedrala.
* Errotaren muinoa eta kaia.
* Gripsholm gaztelua (Koroaren jauregia).
* Mälaren aintzira.

## Hiri senidetuak

* Konjic (Bosnia-Herzegovina)
* Ribe (Danimarka)

## Kanpo estekak

* (Ingelesez)(Suedieraz) Webgune ofiziala
* Datuak: Q106909
* Multimedia: Strängnäs / Q106909